შესრულების გარანტია

**გარანტი:**

გარანტის სახელწოდება

**პრინციპალი:**

(მოიჯარე) პრინციპალის სახელწოდება

**ბენეფიციარი:**

(მეიჯარე) ბენეფიციარის სახელწოდება

**გარანტიის თანხა:**

100 000 (ასი ათასი) ლარი

**გარანტიის გაცემის საფუძველი:**

“ბენეფიციარსა” და „პრინციპალს“ შორის 2019 წლის [რიცხვი თვე] გამართული აუქციონის შედეგად გასაფორმებელი ხელშეკრულების შესრულების უზრუნველყოფა.

**გარანტიის ძალაში შესვლის წინაპირობა:**

გარანტია ძალაში შედის მისი გამოცემისთანავე.

**გარანტიით უზრუნველყოფილი** **ვალდებულება**:

“გარანტი” კისრულობს ვალდებულებას, ყოველგვარი უარყოფისა და გასაჩივრების უფლების გარეშე, აგრეთვე ზემოაღნიშნული ხელშეკრულების მოქმედების ვადის ან ნამდვილობის მიუხედავად, “ბენეფიციარის” პირველივე წერილობითი მოთხოვნის (არ არის სავალდებულო მოთხოვნა შეიცავდეს მითითებას კონკრეტულ დარღვევებზე) მიღებიდან სამი საბანკო დღის ვადაში გადაუხადოს მას გარანტიის თანხა.

**გარანტიის თანხის მოთხოვნის საფუძველი:**

“გარანტი”-ს მიერ საგარანტიო თანხის გაცემა მოხდება, თუ ზემოაღნიშნული მოთხოვნა წარდგენილი იქნება „ბენეფიციარის“ წარმომადგენლობაზე უფლებამოსილი პირის ხელმოწერით (ხელმოწერის სანოტარო დამოწმება ან დადასტურება, საჯარო რეესტრის ამონაწერის ან მოთხოვნაზე დამატებით რაიმე დამატებითი დოკუმენტების წარდგენა არ მოითხოვება) გარანტიის ვადის ამოწურვამდე. თუ პირველი მოთხოვნა წარდგენილია გარანტიის ვადის ამოწურვამდე და გარანტიის თანხა არ არის გაცემული, ხელმეორე მოთხოვნა (ასეთის არსებობის შემთხვევაში), რომელიც აზუსტებს ან იმეორებს პირველ მოთხოვნას ვადაში გაგზავნილად ითვლება (მიუხედავად მისი გაგზავნის თარიღისა) და ექვემდებარება ანაზღაურებას.

**საგარანტიო თანხის შემცირება:**

საგარანტიო თანხა მცირდება „ბენეფიციარის“ მოთხოვნის შესაბამისად „გარანტის“ მიერ „ბენეფიციარისათვის“ გადახდილი თანხით.

**გარანტიის მოქმედების ვადა:**

2020 წლის 1 მარტამდე (იჯარის ხელშეკრულების ვადის გაგრძელების შემთხვევაში გარანტიის მოქმედების ვადა უნდა გაგრძელდეს 2021 წლის 1 მარტამდე) და ამ დღის ჩათვლით. მოთხოვნა გარანტიაზე გადახდის შესახებ “ბენეფიციარის“ მიერ წარმოდგენილ უნდა იქნას ამ თარიღამდე და ამ თარიღის ჩათვლით. თუ გარანტიის მოქმედების ვადის ბოლო დღე ემთხვევა არასაბანკო დღეს, ვადა ავტომატურად გრძელდება მომდევნო საბანკო დღის ჩათვლით.

**სხვა პირობები:**

თუ წინამდებარე საბანკო გარანტიის მოქმედების ვადაში არ იქნა წარმოდგენილი “ბენეფიციარის” წერილობითი მოთხოვნა (არ არის სავალდებულო მოთხოვნა შეიცავდეს მითითებას კონკრეტულ დარღვევებზე), მაშინ გარანტიის მოქმედება წყდება.

წინამდებარე გარანტია რეგულირდება საქართველოს სამოქალაქო კოდექსით.

საბანკო გარანტიის თაობაზე წამოჭრილი ყველა დავა განიხილება საქართველოს კანონმდებლობის შესაბამისად საქართველოს საერთო სასამართლოების მიერ.